****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Vďačnosť je srdcom modlitby

Začal sa nový rok. Ale stihli ste sa poďakovať za ten starý ? Nemyslím poďakovať zo zdvorilosti či slušnosti, lebo hanba...Myslím poďakovať od srdca a za všetko a všetkých. Poďakovať za svoj život. Aj za životy ľudí vo Vašej bližšej či širšej rodine. Pokrvnej aj duchovnej. Poďakovať za vzťahy, hoc nemusia byť ideálne. Poďakovať za posteľ, vankúš a prikrývku. Poďakovať za vzduch a vodu, chlieb a pečivo, koláče a čokoládu. Poďakovať za teplé jedlo, čistú vodu aj teplú vodu. Poďakovať za teplo z piecky, radiátora, no najviac z ľudského srdca, zo záujmu, obety, komunikácie, prijatia. Poďakovať za zelenú trávu, za nádej. Poďakovať za každý nádych aj výdych, za tlkot srdca, aj to, že sa dokážete spotiť. Poďakovať za nebo nad nami, zem pod nami a slnko na oblohe Každé ráno vychádza a svieti dobrým aj zlým. Pravičiarom, ľavičiarom aj nezaradeným. Ďakujem Ti dobrý Bože za krásne aj ťažké chvíle aj v uplynulom roku. Za štvormesačný pohľad do prázdnych lavíc kostola. O to vďačnejší som za to, že v ostatnom čase stále niekto prišiel. Vďaka za prorocké slová pp. Benedikta XVI, o cirkvi a malých stádach - spoločenstvách v nej. Vďaka ti Pane za dary a milosti v našej farnosti. Vďaka za Eucharistiu, sviatosti a Bibliu. Vďaka za ľudí, aj tých, čo som už veľmi dávno nevidel aj nepočul. Chýbajú, aj keď oni si to možno, ach...Vďaka za každú chvíľu, ktorou si nás previedol v uplynulom roku. Vďaka Ti za požehnanie, blízkosť, slovo, aj šokové terapie. Ktosi múdry povedal, že TY na komunikáciu s nami rád používa humor a šok. Aj keď tých šokových chvíľ bolo viac, o to úprimnejšia vďaka aj za rozdávačov humoru. Vďaka za slovo, ktoré ma viac a viac učí, že ťažké časy sú normálnym časom cirkvi a tie ľahké iba oddychovým časom. Vďaka za naplnený život kňaza rodáka Pavla. Vďaka za nového pastiera Ferka na fare v Abranovciach. Vďaka za nový zvon aj generálku vo veži farského kostola. Vďaka za nové kúrenie na Zlatej Bani. Vďaka za „novú“ sakrestiu v Žehni a suchý múr za ňou ! Vďaka za ľudí, čo používajú talent od teba a vedia ti ho vrátiť znásobený. Vďaka za tých, čo sa vedia pohnúť z miesta zvyku a stereotypu kvôli Tebe a iným ľuďom. Vďaka za dištančný aj prezenčný čas na školách. Vďaka za home - office a aj iné cudzie slová, ktoré sme sa naučili. Vďaka za rast, ochotu sa učiť od Teba. Vďaka za našich zdravotníkov, lekárov a sestričky v každej línii. Vďaka za Vianoce. Za lásku v akcii a Vianoce nie iba v decembri. Vďaka za pozvanie do hĺbok Trojice, nášho srdca aj ľudskej biedy okolo nás. Vďaka za silu dezinfekcie obyčajnej lásky. Vďaka za oteplenie v počasí. Vďaka za teplo ľudských sŕdc. Za srdcia matiek a otcov, starých rodičov aj detí. Vďaka, že sa potrebujeme. Ale Teba najviac !!! amen

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y:   * Rozhodnutie kompetentných : Od piatka 10.12. dochádza k zásadnej zmene v protipandemických pravidlách. Všetky sv. omše až do odvolania budú v režime OP s maximálne 30 ľuďmi ! ! ! **OP** znamená: 1. Osoby kompletne zaočkované najviac 1 rok po 2. dávke, 2. Osoby po prekonaní covidu viac ako 180 dní + 1.dávka, ak bola podaná do 180 dní od prekonania choroby do jedného roka, 3. Osoby po prekonaní covidu potvrdeného PCR testom nie staršieho ako 180 dní. Prosíme ctených veriacich, aby mali pri sebe doklad o prekonaní, resp. očkovaní aby ho mohli predložiť v prípade verejnej očakávanej kontroly. Pre ostatných platí dišpenz od účasti a v prípade záujmu je možná iba individuálna pastorácia podľa záujmu a ohlásenia sa *(sv. spoveď, sv. prijímanie, rozhovor)* ! Prosíme kurátorov o zabezpečenie zoznamov a ich archivovanie. Vďaka za zodpovednosť ! ! ! * Trojkráľová voda: Požehnanie trojkráľovej vody, ktorú si potom v primeranom množstve môžete zobrať domov bude v Žehni a na Zlatej Bani v stredu večer a v Kokošovciach a Dulovej Vsi pri ranných sv. omšiach vo štvrtok. * Trojkráľová koleda: Prednostne novostavby a tí, ktorí ste ešte nikdy, alebo za posledných 10 rokov nemali požehnaný dom sa môžete v sakrestii zapísať na trojkráľovú koledu. V Kokošovciach a Dulovej Vsi budeme požehnávať vo štvrtok 6.1. od 12.30 hod. v Žehni a na Zlatej Bani v nedeľu 9.1. od 12.30 hod. * Rómovia: Katechéza pred 1. sv. prijímaním bude v stredu 5.1. od 16. h v Žehni. * Zmena: Chorých doma na prvý piatok 7. 1. nebudeme spovedať. Až vo februári... * Snúbenci: Kto z mladých plánuje sobáš v našej farnosti na 2. polovicu roku 2022 *(teda od júla )* nech sa najneskôr do 9. 1. 2022 ohlási osobne, alebo mailom na fare. * Prvoprijímajúce deti: Už troška dopredu avízujeme a prosíme o stretnutie prvoprijímajúcich detí s p. kaplánom v sobotu 15. 1. 2022 o 10 h. v Kokošovciach. * Rodičia prvoprijímajúcich detí: Rovnako tak prosíme o dôležité stretnutie vo farskom kostola aj rodičov týchto detí 3.r. na ďalšiu nedeľu 16. 1. 2022 o 14. h. * Zapisovanie intencií: Intencie na mesiace január - marec 2022 môžete nahlásiť v Kokošovciach v pondelok a utorok hneď po sv. omši, v Dulovej Vsi vo štvrtok 20min. pred 1. sv. omšou a hneď po 2. sv. omši, na Zlatej Bani v nedeľu 10 min. pred a hneď po sv. omši a v Žehni v stredu 30 minút pred sv. omšou. Zatiaľ prosíme po jednej intencii na rodinu. Nezabudnite hlásiť výročné sv. omše ! ! ! * Úmysel apoštolátu modlitby: Aby všetci ľudia, ktorí trpia pre náboženskú diskrimináciu alebo prenasledovanie, našli v spoločnosti, kde žijú, uznanie vlastných práv a dôstojnosti, prameniacich z faktu, že sme bratmi a sestrami. * Kancelária: Až do utorka 11.januára 2021 bude farská kancelária zatvorená ! ! ! Nevyhnutné záležitosti vybavujte po sv. omši alebo telefonicky či emailom. Vďaka   *Pokojné Vianoce Vám prajú a žehnajú Vás +++ kaplán Štefan a farár Ľubik*  BOHOSLUŽBY Farnosti KOKOŠOVCE  2.VIANOČNÝ týždeň (3.1.2022 – 9.1.2022)   |  |  |  |  |  |  | | --- | --- | --- | --- | --- | --- | | 3.1. | PO | *Najsvätejšie meno Ježiš, Spomienka* | KOKOŠOVCE | 8.00 | Poďakovanie za dar rodín ! | | Dulova Ves | 18.00 | + Jozef + Anna + Štefan  + Anna + Štefan *č.237* | | 4.1. | UT | *Utorok vo vianočnom období* | Lesíček | 17.00 | *Na úmysel ordinára* | | KOKOŠOVCE | 18.00 | ZBP Veronika s rodinou *č.74* | | 5.1. | STR | *Zo zajtrajšej slávnosti* | Zlatá Baňa | 18.00 | ZBP Jozef, Anna, Darina  a rod. Gardošíkova *č.34* | | Žehňa | 18.00 | ZBP r.Vaniščákova, Palkova, Fečova, Vrábľova *D 84* | | 6.1 | ŠT | *Zjavenie Pána, Slávnosť* | Dulova Ves | 8.00 | Za Boží ľud farnosti | | 10.30 | ZBP r. Frištikova a Bernadeta | | KOKOŠOVCE | 8.00 | ZBP rod. Vaškova  a rod. Petruškova *č.202* | | 10.30 | Na úmysel Marty *č.165* | | Zlatá Baňa | 9.15 | ZBP rod. Pulikova *č.94* | | Žehňa | 9.15 | ZBP Magda a deti a rod. *č.54* | | Lesíček | 11.00 | *Sv. liturgia so svätením vody* | | 7.1. | PIA | *Piatok*  *po Zjavení Pána* | KOKOŠOVCE | 18.00 | ZBP rod. Koropšákova  a rod. Flaškova *č.110* | | Dulova Ves | 18.00 | + Anton + Anna  + Michal + Žofia *č.86* | | Zlatá Baňa | 17.00 | + rod. Chomovej  + rod. Potočňákovej *č.96* | | Žehňa | 17.00 | + Anton Tatarko - kňaz | | 8.1. | SO | *Zo zajtrajšej slávnosti* | KOKOŠOVCE | 18.00 | ZBP Imrich s rodinou *č.66* | | Dulova Ves | 18.00 | Za nové duchovné povolania | | 9.1. | NE | *Krst Krista Pána, Sviatok* | Dulova Ves | 8.30 | ZBP rod. Kuklova  a rod. Kočiškova *č.139* | | KOKOŠOVCE | 8.00 | Za Boží ľud farnosti | | 10.30 | ZBP Jozef s rodinou *č.140* | | Zlatá Baňa | 9.15 | ZBP r. Vargova a r. Demčákova | | Žehňa | 10.00 | ZBP Nikola, Kamil, Tomáš, Katarína *č.118* | | Lesíček | 11.00 | *Sv. omša na úmysel od ľudí* |   *Z vašich vianočno - novoročných vinšov vyberáme:*  A ja vám vinšujem na té krásne šviatky i na ten nový rok,  žeby sce mali ščeslivý krok.  Do roboty zdravíčka,na stul švižého chlebíčka.  Do šerca radosci, do duše milosci.  Pokuj svatý naj u vás prebýva,  a láska naj vo vašim dome býva.  Daľej vám vinšujem, žeby sce ľem zdravé buľi.  Tým co už prekonali tú pľagu koronu, hubovej júšky,  naj še ľepši dýcha na priedušky.  Kapusta pulnená, naj vyľečí boľavé koľená.  A ešči vám vinšujem, žeby váš dom neznal co je to spor.  Bo to znáce, ket v dnešnej dobe vládňu mobily,  internety, fejsbuky, hoaxy, video...  chodzí ďábol hore - dolu a robí rodeo.  Za to rucce totých frasoch do plota,  naj u vás vládne láska, pokoj i ochota.  Naj še do daľeka dobrá zvesc ozýva,  že vo farnosci Kokošovce žije porádna rodzina.  Pochváľeny budz Ježiš Kristus!  *Dominik s rod.*  *Ešči kuščik silvestrovsky:*  *Pracovať medzi Vianocami a Silvestrom nie je až tak strašné!.*  *Oveľa horšie je pracovať medzi Silvestrom a Vianocami !!!*  *Žijeme v naozaj elektrizujúcej dobe!*  *Do roboty chodíte väčšinou s odporom.*  *V práci sedíme často v napätí, a keď sa len trošku dotkneme vedenia,*  *tak nás hneď kopnú do .... (zadnej časti)*  *Prosím si 30 najkrajších ruží pre moju milovanú manželku.*  *- Samozrejme, nech sa páči aj s tou najkrajšou mašľou!*  *A kedy má milosť pani sviatok? Dnes, či zajtra?*  *Muž si zloží slnečné okuliare, ukáže monokel a ticho povie: „VČERA !“* |